Sodda ta' l-ilma Hekk kienet tgħajjatlu, La papà u lanqas daddv. L-iktar l-iktar Wenz-u. In-nisa kollha dejjem sejħulu Lawrence jew Lawrenceqalbi, Ruħilawrence, Dudulawrence jew Lawrencesabiħ … sakemm indunaw x'kien isarraf imbagħad addio nomi eċċitanti … pupellu, ċiċċinu, bamboċċu, sarvettu, gandofflu, żgadajżu …. Wenzu kien jibdel in-nisa daqs kemm kien jibdel qliezet ta' taħt. U hi taħsel. Daqshekk kien jistmaha, daqs qalziet ta' taħt maħmuġ. Imbagħad irmiet kull ħaġa li kienet tappartjeni lilu. Fil-fatt, mhux li tantiddispjaċiha meta miet missierha. U ma ħallietx demgħa waħda tnaddaflu 'l ħwejġu. Imma din l-istorja mhix l-istorja ta' Wenzu. Jekk qed taħseb li għax bdejt l-istorja fuq Wenzu se nkompliha fuqu jew fuq in-nisa li kellu qed jarralek. Din l-istorja ta' Laura. Din l-istorja fuq Laura. Dak li se taqra huwa veru. Twieldet bħal-lum tlieta u tletin sena, fit-tnax ta' Diċembru, f'nofsinhar, l-Isptar San Luqa. Damet tgħix weħedha ġo flett f'San Ġiljan tlettax-il sena sa ma…. ġejna bis-sodda ta' l-ilma imma int ma ftaħtilniex niġu għada għall-ħabta tad-disgħa tas-sodod ta' l-ilma Bħal-lum tliet xhur. Eżatt bħal-lum tliet xhur. Kien is-Sibt u kienu xi l- għaxra meta qamet. Kienet għadha 'qas messet saqajha ma' l-art li ma taritx għal fuq il-miżien, b'għajnejha qamar felli ħa tara kinitx naqset. Niżletu reġgħet telgħet. Resqetlura u 'l quddiem. Ma nafx sewwasew liema moviment għamlet b'ġisimha dak il-ħin. Kienet għadha rieqda. Perċ, żero baqa'. Il-vleġġa baqgħet timmarka żero. L-ebda moviment min-naħa tal-miżien. U suppost kien ta' l-aqwa dittal Żero. Il-miżien baqa' ma ċċaqlaqx. Baxxiet rasha biex tħares lejn il-vleġġa iktar mill-qrib u kif waslet sa ftit 'lisfel minn irkobbtejha, ġisimha dar kutrumbajsa. Bla ma qabbditu hi. Reġgħet niżlet rasha 'l isfel (din id-darba rnexxielha tinżel sa subgħajha ta' saqajha) u indunat li ma kinitx qed tmiss l-art. Saqajha u ġisimha ta' fuq saqajha ma kinux qed jistrieħu fuq il-madum tal- kamra tas-sodda tagħhal 7 Ara jekk qattx jista' jkunl Twerżiqa li ġenġlet blokka antika ta' f'letts u mxiet sas-sodda. Anzi qabżet sas-sodda. Le lanqas qabżet. Ippruvat timtedd imma s-sodda ma setgħetx tmissha. Baqgħet ftit 'il fuq mis-sodda. Ġisimha kien donnu qed imiss mal-friex imma fl-istess ħin ma kienx. Minflok kien ftit 'il-fuq u meta mejlet rasha lejn il-lemin u ħarset fil-mera rat li l-gvieret ma kinux imissu mas-sodda imma kienu ftit 'il fuq mis-sodda u s-sodda ma kinitx tmiss ma' l-art imma kienet ftit 'il fuq mill-art u l-art ma kinitx tmiss ma' … l-art, ma nafx. Nassumi li l-blokka tal-fletts ma kinitx qed tmiss mat-tarmak tat-triq u t- triq ma kinitx qed tmiss mal-blat u l-blat ma' l-ilma u … boqq' Ma ħarsitx 'il barra mit-tieqa għax ma kienx jinteressaha jekk dak li fil-mument kien qed iseħħ f'kamritha, kienx qed iseħħ barra minn kamritha wkoll. Għal ħafna minuti — bilqiegħda fuq is-sodda — bla ma sserraħ — mas- sodda — kemm kemm 'il fuq mis-sodda — saqajha jferfru — fix-xej' — tħares — il-mejda — tiċċaqlaq — bil-mod — il-vojt imfassal sewwa — jiżfen — is-siġġu — lejn il-lemin — is-skiet ifur — lejn ix-xellug — kollox bilqiegħda — fix-xej' — kollox iħares — fix-xej' — il-flokk bħal fatat merħi — fis-skiet — liberu — il-kompjuter — ħafif — bla piż — ma jitkellimx — it-twaletta — il-flus — jistrieħu fuq ix-xej' — bla valur — kull ħaġa għaliha — weħedha — bla ħsieb — kull oġġett — f'ta' fuqu — f'ta' taħtu — f'ta' ħdejh — bla piż tiċċaqlaq — il-kaxxa tal-make-up — l-għatu għal rasu — jiżżegleg — lejn ix-xellug — il-kaxxa għal rasha — bla ħoss — lejn il-lemin — it-televixin — jiżfen — it-tapit — taħt saqajha — marbuta fil-vojt — jgħumu — l-inkwatri — fil-kalma — bla rbit — il-fjamma ftit 'il fuq — ħafifa — titfissed max-xej' — il-ftila ftit 'l isfel — bla ħsieb — il-vleġġa fuq iż-żero — fastidju ma tatx — kollox jiċċaqlaq — ftit 'il fuq mis-sodda — Taret' Bil-ferħ. U fl-istess ħin ħarset fil-mera. U għoġbitha. Siegha l-leminija. Siegha x-xellugija. Kollox għoġobha. Idha l-leminija mellset lil ġisimha bil-mod; ħuġbejha, ix-xagħar t' għajnejha, il-ġenb ta' mneħirha, ir-rokna ta' xoffitha, għonqha, sidirha, żaqqha, koxxitha u ħadet gost. Bdiet tgħum sas-saqaf, fil-kamra bla ilma, sal-ħajt tal-lemin, sal-ħajt tax- xellug. Tagħmel il-kutrumbajsi, waħda wara l-oħra. U ma ħassithiex għajjiena. Tgħum sas-saqaf fil-kamra bla ilma. Sal-ħajt tal-lemin, sal-ħajt tax-xellug, tagħmel il-kutrumbajsi. Għal ftit mumenti kollox kien qed jgħum fix-xejn — it-twaletta, l-iskrivanija, il-gwardarobba, il-komodina …. Forsi anki l-Italja, il-Greċja, Franza, l-Ingilterra7 Kollox kien jitħarrek bl-ikbar paċenzja mferfxa femminili,bla ma jmiss ma' dak li s-soltu jkun taħtu jew fuqu jew ħdejh. Waħdu. Forsi kull persuna, dakinhar, ħassitha tinqata' bil-mod il-mod mill-art sa ma waqfet b'ħalqha miftuħ tiċċassa, kalma. U m'għaġġlitx għax-xogħol jew għall-iskola, għall-gvm jew għall-bar, għat-teatru jew għaċ-ċinema, għas-sodda jew għad- dar. X'aktarx li dakinhar kull skrivan ma setax ipoġġi ma' l-iskrivanija u kull bennej ma setax ipoġġi ġebla fuq oħra u kull għalliem ma setax iniżżel il-homework fuq il-bord. U forsi kull suldat, dakinhar, flok ġibed il-grillu għamel kutrumbajsa. Il-vleġġa ta' ġol-miżien biss baqgħet imkaħħla maż-żero. Hi biss baqgħet ma ċċaqalqitx. Għal ftit sigħat mill-mitejn elf u fuqhom li kienet ilha tissara magħhom, ħassitha ħafifa daqs iż-żero ta' ġol-miżien. Dakinhar rat kollox kemm kemm 'il fuq. Ftit ċentimetri 'l fuq. Bħal donnu s-saqaf kien miżgħud bix-xlief, ħajta ħdejn ħajta ħdejn ħajta. Kull biċċa mqabbda mas-saqaf. Kull biċċa mqabbda m' oġġett. Kull oġġett fl-arja, bla ma jistrieħ fuq ħadd u fuq xejn. U għax kollox kien kalm … Laura ħassitha kalma. ġejna bis-sodda ta' l-ilma għat-tieni darba u int ma ftaħtilniex niġu għada għall-ħabta ta' l-erbgħa tas-sodod ta' l-ilma Bħal-lum xahrejn eżatt. Kien it-Tlieta u qamet kienu xi s-sitta. Kienet għadha bilkemm poġġiet saqajha ma' l-art li ma ġrietx għal fuq il-miżien b'għajnejha mżellġa daqs l-istilel, wara bikja li kienet twila daqs il-lejl. Niżlet u reġgħet telgħet. Tafu sewwa dan ir-ritornell. Eżatt bħal dak ta' diska one- hit wonder. Niżlet u telgħet, niżlet u telgħet. Il-vleġġa marret 'il quddiem u lura, 'il quddiem u lura, kif suppost. Bħal dejjem. Niżlet u telgħet u baqgħet. L-ebda ħniena min-naħa tal-miżien. Dakinhar ma riedx iħenn għaliha. Imxiet sal-kċina u fetħet il-friġġ. Ħarġet il-butir, il-ġobon slice u l-ieħor tal- kwart, il-perżut, il-mortadella, il-lanċinmit, il-ġamm, in-nutella, il-kejk minn tal-ġurnata ta' qabel u l-bott il-kbir tal-baked beans. Fetħet il-friżer u ħarġet il-ħobż. Xegħlet il-grill u tefgħet 6 biċċiet. Kif inxtwew, qabdet ċappa butir u dellket l-ewwel biċċa ħobż, imbagħad ċappa oħra u dellket it-tieni biċċa ħobż u ċappa wara ċappa dellket is-sitt biċċiet. Fuq erba' biċċiet minnhom poġġiet slice ġobon u slice minn dak tal-kwart, slice perżut u slice lanċinmit u slice mortadella. Fuq it-tnejn l-oħra, kisja ġamm u kisja nutella. Kif kielet is-sitt biċċiet ħobż — b'interludji qosra bejn slice u ieħor biex titfa' f'ħalqha ponn baked beans, qatgħet b'idha l-leminija biċċa kejkallajberikha u deffsitha f'ħalgha. Kienet belgħet kollox f'ħin qasir. Lanqas ċans tomgħodhom ina tat lilha nnifisha. Ġirja għat-tojlit, deffset rasha fil-loki, is-saba' l-werrej u dak tan-nofs f'ħalqha, u ma nqalgħetx qabel ma' l-ilma ta' ġol-loki ddardar sewwa bir-roża u bil-kannella. Niżlet għarkobbtejha u filwaqt li bdiet tieħu nifsijiet qosra u qawwija, qagħdet tħares lejn il-bżieżaq roża-kannella jinfaqgħu bl- akbar kalma u jitfghu riħa roża-kannella wkoll. Reġgħet lura fil-kċina, mesħet dnubietha fis-sarvetta u poġġiet il-kitla fuq in-nar. Kif għaliet, għamlet kikkra kafċ iswed u qabbdet sigarett. Marret titfa' fuqha waħda mill-ħafna suits li kellha, ksiet wiċċha bil-make-up, ħadet l-aħħar nifs mis-sigarett li ma kienx ċert għaliex kien tqabbad u telqet 'il barra għal ġurnata oħra ta' xogħol. Dakinhar, hi u dieħla l-uffiċċju, rat lid-direttur jaqbad ma' Wendie (issa kien beda jeħodha drawwa). Baqgħet sejra dritt għall-iskrivanija tagħha, mank bonġul u xegħlet il-kompjuter. Minn fuq is-siġġu ta' ma' l-iskrivanija, kien jidher li Wendie kienet qed taqbad mad-direttur. Qamet,u marret fil-kċina biex tagħmel kafċ. Mill-kċina Toni u Wendie kienu jidhru kollegi fuq xogħol (imma x'aktarx il-kompjuter kien qed jaħbilha d-dettalji). Min jaf li kieku tgħid lil Toni li tixtieq tbiddel il-post ta' l-iskrivanija Forsi ma tibqax tarah daqshekk ħaxxejl Forsi jekk tieħu l-iskrivanija taħt it-tieqa, tibda tifhem lil Toni iktar. U forsi anke 'l Wendie ma tibqax taraha daqshekk imdennsa (isa, aħseb Laura). Aħjar tibqa' fejn hi. Minn fejn kienet setgħet tikkontrolla kollox, sa l-iċken mossa. Setgħet tara id Toni titħarrek minn mument għal ieħor u xofftejn Wendie jsiru flieli larinġ. Setgħet tara d-dublett tiela' tiela' u d-dbabar roża fuq koxxtejha. Setgħet tara ċ-ċurkett mistħi f'id Toni u l-qalziet ta' taħt tagħha jiħmar. U Laura riedet il- poter. Laura minn dejjem riedet id-dettalji kollha taħt difrejha. ġejna bis-sodda ta' l-ilma għat-tielet darba m'aħniex se niġu iktar Eżatt bħal-lum erba' ġimgħat. Kien il-Ġimgħa u qamet biex iċċempel sick. Ma kellhiex aptit tersaq lejn dak l-uffiċċju jinten bil-kliem fieragħ, bid-daħq falz tas-segretarja jtarrax lil widnejha, u bid-direttur nittien. Mil-lum 'il hemm jiena sick. U għall-ewwel darba f'dawn l-aħħar għaxar snin ma kellhiex aptit titla' fuq il-miżien. Ladarba kienet bis-sick, kellha taġixxi bil-mod u manjiera li taġixxi persuna li tkun ma tiflaħx u ma tidholx għax-xogħol. Ladarba kienet bis-sick kellha tibqa' fis-sodda bħal ma jagħmlu n-nies kollha li jċemplu sick kull nhar ta' Tnejn. Kienet ilha ma tieħu sick. Għaxar snin kienet ilha ma tkun sick. Il-ġurnata ta' qabel kienet għamlithielu infern lil Toni. Appostal Riedet turih li hi kienet kapaċi tagħmel bih dak li trid. Għall-ħabta tad-disgħa, l-ewwel brejk tiegħu wara nofs siegħa xogħol, kien dejjem iqatta' dawk il-ħmistax-il minuta jirrakkunta(lhom) iċ-ċajt. U ara min iwaqqful Laura kienet ħallietu jibda l-ewwel ċajta, bil-kummiedji u l-bużullotti tas-soltu u hekk kif kien wasal fl-aħħar, faqqgħet daħqa li dwiet ma' l-uffiċċju kollu. B'idha l-leminija tipponta lejh u bl-oħra ssabbat mal-mejda qaltlu, 'Din smajtha, Ton, diġàl Tispiċċa veru tan-nejkT' U baqgħet tidħaq fil-vojt għal xi minuta oħra sakemm neħħietlu l-aptit kollu li jkompli jirrakkonta. Imbagħad fil-ħdax, il-ħin tat-te, qabbditlu l-kitla. Kif il-misħun fetaħ jagħli, qam, tefa' ted-bag fil-magg, u fetaħ il-friġġ biex joħroġ il-ħalib. Hekk kif qabad il-kartuna ħassha ftit ħafifa żżejjed ħdejn is-soltu. Kien għadu bilkemm laħaq tbaxxa biex jara kienx hemm kartuna oħra li ma qabżitx minn fuq is-siġġu tgħajjat, 'Tiiii x'waħda dinl Insejt ngħidlek … ħalib ma fadalxt' Għalhekk kellu bħaċ-ċuċ jarmi t-te fis-sink u jibqa' mingħajr belgħa sħuna. Sagħtejn wara beda jgħidilhom li filgħaxija kien sejjer jara l-film … u hi kienet pronta ħatfitu fit-titlu u qaltlu, 'Mur arah għax veru tajjeb. L-atturi first class. U għandu erba' xeni żul minn hemm. Imma ħej, hu jmut ta jaħasra fl-aħħar … mela, Ton, hu jmutu hi tiżżewweġ 'il sieħbu. Għall-ħabta tat-tlieta ġietha idea oħra. Ħarġet mill-uffiċċju taparsi sejra t-tojlit u minflok, marret ħdejn is-salvavita. Tfietha u reġgħet xegħlitha. Imbagħad, Dak x'kien7 Mar id-dawl jaqaw hux7 Xegħlet il-kompjuter u Alla jista' kollox issib li kienet tilfet id-dokument. Ftit biki tal-kukkudrilli mar fin-nofs u hu belagħha sa grieżmu. ''Tibżax, Laura, fadal sagħtejn għall-ħamsa. Erġa' ibda minn fejn irkuprajt.' Dażgur setgħet tagħmel hekk kieku riedet, imma minflok qaltlu, 'Jien bit-time-off illum. Qabdet il- handbag u telqet mingħajr ma tatu ċans imur jiċċekkja fil-ktieb u jikkonferma li kien iffirmalha sagħtejn time-off jumejn qabel. L-għada ħaditha sick. Ma nqalgħetx mis-sodda, ħlief għal darbtejn — biex tiekol, u biex tuża l-kamra tal-banju — proprjament il-loki. Kienet qattgħet ġurnata taħseb fuq meta kienet rat kollox jiċċaqlaq bla ħoss u baqgħet iġġorr magħha dak is-silenzju. Ħasbet f'dik l-istess darba meta kienet ħassitha ħafifa daqs marella suf li hekk kif tefgħetha fuq il-miżien, ma tħarrikx. Mitt elf ħsieb kienet tefgħet fuq il-miżien dak is-Sibt. U l-miżien baqa' ma ċċaqlaqx għax kull ħsieb kien tilef il-piż tiegħu u ħfief. Il-marella ma kinitx imħabbla, u għal ftit sigħat kull ħsieb kien sab postu sewwa — ħarira 'l fuq, kemm kemm 'il bogħod mill-ħsieb ta' ħdejh. U f'għajnejha dik il-marella tas-suf b'kulurha abjad dehret ċassa u kalma, Baqgħet hekk sa ma bdiet titħabbel u ssir kobba. Kull waħda marbuta sewwa. Ħsieb li tħabbel u tgħaqqad fi ħsieb ieħor u ma setax iżjed jinħall. Il-piż beda jiżdied u meta bi tbatija tefgħet ħsibijietha fuq il-miżien, fehmet li reġgħu bdew jiżnu 70 kilo — bħal dejjem. Qabdet id-direttorju u bdiet tfittex dik is-sensazzjoni ta' darba. Is-sensazzjoni ta' 1.62g fil-kamra tas-sodda tagħha. Fid-direttorju'7 Wara ftit ħin tqalleb sabet numru li dehrilha kien utli. Ċemplet. U ordnat sodda ta' l-ilma. Twila: 177ċm. Passatemp: inġemma' l-ħnieżer. lli ngħix waħdi sena. Ili ngħix waħdi ġo flett f'San Ġiljan sena. Perċ tinkwetax. Tiħux qatgħa, din l-istorja mhix fuqi. Din l-istorja ta' Laura. iva eżatt bħal-lum sena kelli niżgassa l-bieb tal-flett tiegħek u nsibek tqila u iebsa daqs is-sodda li kont fuqha nara 'l tbissimtek tiżżerżaq fuq il-gvieret mitfija minn kulurhom bħal ħaddejk usallum għadni qed inġorr 'il dnubieti-katina maqfula ma' saqajja f'kamarti poġġejtha s-sodda ta' l-ilma xtrajtha jien biex forsi nħossni nifflowtja bħalma int kont żfint sabiħa bla ebda ħsieb nejjieki fuq il-qamar issa qed nipprova ngħix dak l'int ħassejt u li xtaqt tibqa' tħoss fuq din is-sodda li bbieset mat-tifkira roża-kannella tiegħek illum inħares lejn l-envelop blu jkanta l-ġazz ta' ħajtek indirizzat Lil Martina, minn qalbi u nilmaħ noti vjola bil-bard li ħassu meta ndaqqu xi mkien fl-linivers illum nisma' t-tikk tikk tikk tal-metronomu li qed jinħlielu l-ħabel taċ- cheap u nara 'l ġismek mat-tikk jieqaf għajjien illum bħal miġnuna qed niktiblek sms wara ieħor u qed nibgħathom fuq in- numru li int m'għadekx iġġorr